དགེ་ཕྲུག་དེ་རྒན་ལགས་ནས་ལམ་སྟོན་གནང་བ་བཞིན་ཉིན་གུང་ཡོལ་ཙམ་ལ་སེ་ར་ནས་ལྷ་སར་ཐོན།ལྷ་སར་འབྱོར་བ་དང་ཡར་རྒྱུགས་མར་རྒྱུགས་བྱས་བྱས་མཐར་རྒན་ལགས་ཀྱིས་གསུངས་པའི་སྤྲང་གུར་དེ་དང་དེའི་ནང་སྡོད་པའི་རྒན་མོ་དེ་རྙེད་ཙམ་བྱུང་།དེར་ཁོས་སྐྱོ་མདོག་ཁ་པོས།ཨ་མ་ལགས།དོ་ནུབ་འཕྱི་པོ་ཆགས་འདུགས་འདིར་ང་ལ་ངོ་ཤེས་པ་ཡིན་ཟེར་འགྲོ་ས་ཅི་ཡང་མེད།ས་ཆ་མེད་དང་མི་རྒྱུས་མེད་ཡིན།ཐུགས་རྗེས་གཟིགས།ང་ལ་དོ་ནུབ་གནས་ཚང་ཞིག་གཡར་རོགས།ཞེས་ཞུ་བ་ནན་པོ་བྱས་ཀྱང་།དང་ཐོག་རྒན་མོ་དེས་ཁས་ལེན་རྩ་བ་ནས་མ་བྱས།